**DOKUMENTACIJA O NABAVI**

**Usluga izrade Strategije zelene urbane obnove Grada Križevaca**

Grad Križevci pokreće postupak jednostavne nabave za uslugu izrade Strategije zelene urbane obnove Grada Križevaca, te Vas molimo ponudu ukoliko ste zainteresirani.

1. **NARUČITELJ:**

Grad Križevci, Ivana Zakmardija Dijankovečkog 12, OIB: 35435239132

# PREDMET NABAVE :

Predmet nabave je usluga izrade Strategije zelene urbane obnove Grada Križevaca sukladno Projektnom zadatku (Prilog III) u prilogu ove Dokumentacije o nabavi.

Ispravnu i ovjerenu dokumentaciju treba isporučiti u dva (2) tiskana primjerka i u digitalnom obliku na CD-u.

Usluga će se smatrati izvršenom nakon prihvaćanja izvješća o potpunoj realizaciji ugovora od strane odgovorne osobe Naručitelja i dostave navedenog izvješća odabranom ponuditelju.

1. **PROCIJENJENA VRIJEDNOST NABAVE:**

80.000,00 kn bez PDV-a.

1. **EVIDENCIJSKI BROJ NABAVE**

JN/2022-77.

1. **ROK POČETKA I ZAVRŠETKA:**

Rok za početak izvršavanje ugovora je odmah po obostranom potpisu ugovora.

Rok završetka ugovora, dostave dokumentacije je 120 dana od dana obostranog potpisa ugovora.

# OSNOVE ZA ISKLJUČENJE GOSPODARSKOG SUBJEKTA

# IZJAVA O NEKAŽNJAVANJU

Sukladno odredbi članka 251. St. 1. ZJN Naručitelj **obvezan je** isključiti gospodarskog subjekta iz postupka javne nabave ako utvrdi da gospodarski subjekt koji ima poslovni nastan u Republici Hrvatskoj ili član upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora gospodarskog subjekta je/su pravomoćnom presudom osuđeni za kaznena djela iz članka 251. st. točka 1. od a) do f) Zakona o javnoj nabavi (NN 120/16 i 114/22).

**Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 6.1.**:

* Izvadak iz kaznene evidencije ili drugog odgovarajućeg registra ili izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta odnosno državi čiji je osoba državljanin.

Dokaz ne smije biti starija od 6 mjeseci od dana početka postupka nabave.

Prijedlog izjave o nekažnjavanju nalazi se u prilogu ove Dokumentacije o nabavi.

# POTVRDA POREZNE UPRAVE

Sukladno odredbi članka 252. ZJN 2016 Naručitelj **obvezan je** isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako ponuditelj ima poslovni nastan u Republici Hrvatskoj, ili
* u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja, te ako uz potvrdu priloži dokaz o izvršenom nalogu uplate dugovanja.

**Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 6.2.**:

* POTVRDU POREZNE UPRAVE ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, **ne stariju od dana početka ovog postupka nabave**.

# KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI):

Svi dokazi koji se prilažu za dokazivanje osnova za isključenje i uvjeta sposobnosti ponuditelja mogu se dostaviti u neovjerenoj preslici. Od najpovoljnijeg ponuditelja s kojim se namjerava sklopiti ugovor može se tražiti dostava izvornika ili ovjerenih preslika svih dokumenata kojima se dokazuju uvjeti sposobnosti.

## SPOSOBNOST ZA OBAVLJANJE PROFESIONALNE DJELATNOSTI TE DOKUMENTI KOJIMA SE DOKAZUJE SPOSOBNOST



Svaki gospodarski subjekt mora u postupku dokazati svoj upis u sudski, obrtni, strukovni ili drugi odgovarajući registar u državi njegova poslovnog nastanka.

**Dokaz:**

IZVADAK IZ SUDSKOG, OBRTNOG, STRUKOVNOG ILI DRUGOG ODGOVARAJUĆEG REGISTRA koji se vodi u državni članici njegova poslovnog nastana ili potvrda o ovlaštenju ili članstvu u određenoj organizaciji u državi njegova sjedišta.

* 1. **UVJETI EKONOMSKE I FINANCIJSKE SPOSOBNOSTI PONUDITELJA, TE DOKUMENTI KOJIMA SE DOKAZUJE SPOSOBNOST[[1]](#footnote-1)**

Ponuditelj mora dokazati:

* solventnost koja se odnosi na račun, a podrazumijeva da nema evidentirane nepodmirene obveze.

Za dokazivanje sposobnosti potrebno je dostaviti dokument izdan od bankarskih ili drugih financijskih institucija kojim se dokazuje solventnost gospodarskog subjekta

**Dokaz:**

Dokument izdan od bankarskih institucija ili drugih financijskih institucija (BON-2, SOL-2 i sl.), ne stariji od 60 dana od početka postupka.

* 1. **UVJETI I DOKAZI TEHNIČKE I STRUČNE SPOSOBNOSTI**
     1. **Potrebno iskustvo za izvršenje ugovora**

Gospodarski subjekt mora u postupku nabave dokazati izvršenje istih ili sličnih usluga predmetu nabave dostavom popisa uredno izvršenih ugovora o uslugama vezanim za predmet nabave, izvršenih u godini u kojoj je započeo postupak javne nabave ili tijekom tri godine koje prethode toj godini.

Gospodarski subjekt mora dokazati da je u godini u kojoj je započeo postupak nabave ili tijekom tri godine koje prethode toj godini, izvršio **najmanje jedan (1) ugovor** isti ili slični predmetu nabave, čiji iznos mora biti najmanje u visini procijenjene vrijednosti predmeta nabave, odnosno **najviše dva (2) ugovora** koji su isti ili slični predmetu nabave, čiji zbrojeni iznos mora biti najmanje u visini procijenjene vrijednosti predmeta nabave.

**Dokaz:**

**Popis ugovora/usluga** koji sadrži vrijednost usluga, datum izvršene usluge i naziv ugovornih strana.

Ako je potrebno, Naručitelj može izravno od druge strane zatražiti provjeru istinitosti.

* + 1. **Angažirani stručnjaci**

Ponuditelj mora dokazati raspoloživost stručnjaka za razdoblje pružanja usluge, pisanom izjavom o raspoloživosti potpisanom od strane stručnjaka u okviru životopisa, koji mora sadržavati minimalno elemente iz Priloga IV - Obrazac životopisa, s naznačenim datumom izrade koji mora biti nakon pokretanja nabave temeljem ovog projektnog zadatka i vlastoručnim potpisom stručnjaka.

Za dokazivanje raspoloživosti traženog broja stručnjaka Ponuditelj je obvezan popuniti i potpisati obrazac Prilog V - Popis stručnjaka, koji Ponuditelj popunjava traženim podacima, ovjerava i potpisuje te dostavlja Naručitelju u sklopu ponude.

Gospodarski subjekt mora imati na raspolaganju najmanje 4 (četiri) stručnjaka sa slijedećim obrazovnim i stručnim kvalifikacijama:

* Voditelj tima stručnjaka i stručnjak za izradu strateške podloge od značaja za jedinicu lokalne samouprave sa sljedećim uvjetima: visoka stručna sprema, najmanje 5 godine općeg radnog iskustva, iskustvo u rukovođenju projekta te sudjelovanje u najmanje dva postupka izrade strateških planskih dokumenata.
* Stručnjak 1 za izradu strateške podloge od značaja za jedinicu lokalne samouprave sa sljedećim uvjetima: visoka stručna sprema arhitektonske ili krajobrazno--arhitektonske struke, najmanje 3 godine općeg radnog iskustva te sudjelovanje u najmanje jednom postupku izrade strateških planskih dokumenata.
* Stručnjak 2 za izradu strateške podloge od značaja za jedinicu lokalne samouprave sa sljedećim uvjetima: visoka stručna sprema geografske struke, najmanje 3 godine općeg radnog iskustva te sudjelovanje u najmanje jednom postupku izrade strateških planskih dokumenata.
* Stručnjak 3 za izradu strateške podloge od značaja za jedinicu lokalne samouprave sa sljedećim uvjetima: visoka stručna sprema biološke ili ekološke struke, najmanje 3 godine općeg radnog iskustva te sudjelovanje u najmanje jednom postupku izrade strateških planskih dokumenata.

Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka s minimalnim kvalifikacijama sukladno traženom u ovom projektnom zadatku.

1. **VRSTA JAMSTVA I UVJETI JAMSTVA KOJE TRAŽI NARUČITELJ[[2]](#footnote-2):**

**JAMSTVO ZA UREDNO IZVRŠENJE UGOVORA**

Odabrani ponuditelj je dužan u roku od 10 dana od dana potpisa ugovora predati jamstvo za uredno ispunjenje ugovora na iznos od 10% vrijednosti ugovora bez PDV-a i sa rokom važenja 30 dana od krajnjeg roka za izvršenje ugovora.

Jamstvo za uredno ispunjenje ugovora mora biti u obliku bjanko zadužnice ovjerene kod javnog bilježnika ili uplaćeni depozit.

Bjanko zadužnica mora bit ovjerena kod javnog bilježnika.

### Novčani polog uplaćuje se na račun Naručitelja:

|  |  |
| --- | --- |
| Naziv: | Grad Križevci |
| IBAN: | HR9024020061821400000 |
| Model | HR68 |
| Poziv na broj: | 7706-*OIB ponuditelja* |
| Svrha plaćanja: | Jamstvo za uredno izvršenje ugovora. |

1. **SADRŽAJ PONUDE:**
2. Popunjeni ponudbeni list (Prilog I.)
3. Popunjeni Troškovnik (Prilog II.)
4. Ovjeren Projektni zadatak (Prilog III.)
5. Obrazac životopis (Prilog IV.)
6. Obrazac stručnjaci (Prilog V.)
7. Dokazi gospodarskog subjekta[[3]](#footnote-3) (točke 6. i 7. Dokumentacije o nabavi).
8. **ROK I UVJETI PLAĆANJA:**

Isključuje se mogućnost plaćanja predujma, kao i mogućnost davanja sredstava osiguranja plaćanja od strane Naručitelja.

Plaćanje izvršene usluge izvršit će se na temelju ovjerenih e-računa, te je uz račun Izvršitelj dužan priložiti potpisani Izvještaj (od odgovorne osobe Naručitelja) o stvarano realiziranom dijelu usluge.

Plaćanja će se vršiti u roku od 30 dana od dana ovjere pojedinog računa za izvršenu uslugu.

1. **ROK VALJANOSTI PONUDE:**

Minimalno 60 dana od roka za dostavu ponuda.

#### NAČIN ODREĐIVANJA CIJENE PONUDE:

Cijena ponude se iskazuje decimalnim brojevima, s decimalnim zarezom i dva decimalna mjesta u Ponudbenom listu (Prilog I.).

Cijena ponude se iskazuje bez poreza na dodanu vrijednost.

Porez na dodanu vrijednost se iskazuje posebno iza cijene.

Ukupnu cijenu ponude čini cijena ponude s porezom na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje te popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Cijenom moraju biti obuhvaćeni svi troškovi potrebni za nesmetano izvršenje ugovora, te usluga specificiranih u Projektnom zadatku.

Smatrat će se da je ponuditelj izradio ponudu uz sva saznanja potrebna za formiranje cijene i izvršenje usluga koje su predmet nabave.

1. **KRITERIJ ZA ODABIR PRIHVATLJIVE I NAJPOVOLJNIJE PONUDE:**

Prihvatljiva ponuda je ona ponuda, dostavljena za predmet nadmetanja, a koja potpuno zadovoljava sve tražene uvjete i zahtjeve iz poziva za dostavu ponude.

Najpovoljnija ponuda je ponuda s najnižom cijenom.

Grad Križevci kao javni naručitelj u ovom postupku ne može koristiti pravo na pretporez, stoga prilikom pregleda i ocjene ponuda uspoređuje cijene ponuda s porezom na dodanu vrijednost.

U slučaju više ponuda s istom cijenom, bit će odabrana ponuda koja je ranije zaprimljena.

1. **ROK ZA DOSTAVU PONUDE:**

Rok za dostavu ponude je **29.11.2022. godine do 10:00 sati**, bez obzira na način dostave.

1. **DOSTAVA PONUDE, OTVARANJE PONUDA I DOSTAVA ODLUKE O ODABIRU:**

Ponuditelj predaje ponudu poštom preporučeno ili neposrednom dostavom, u zatvorenoj omotnici s adresom naručitelja:

**Grad Križevci, I.Z.Dijankovečkog 12, 48260 Križevci**,

s naznakom:

|  |
| --- |
| „**Usluga izrade Strategije zelene urbane obnove Grada Križevaca**  **- NE OTVARAJ** “ |

i adresom ponuditelja na poleđini koverte.

Otvaranje ponuda nije javno.

Zakašnjele ponude bit će vraćene Ponuditelju neotvorene.

Svi Ponuditelji bit će pismeno obaviješteni o ishodu nadmetanja.

S najpovoljnijim ponuditeljem sklopit će se ugovor.

Naručitelj ne snosi troškove u svezi sa sudjelovanjem ponuditelja u postupku nabave.

***STRUČNO POVJERENSTVO NARUČITELJA***

1. U slučaju zajednice ponuditelja, dokaz ispunjenja uvjeta ekonomske i financijske sposobnosti utvrđuje se zajednički (kumulativno). [↑](#footnote-ref-1)
2. U slučaju zajednice ponuditelja, jamstvo mora glasiti na sve članove zajednice ponuditelja, te jamstvo mora sadržavati navod o tome da je riječ o zajednici ponuditelja. [↑](#footnote-ref-2)
3. Ponuditelj je dužan dostaviti Dokaze o sposobnosti i za podizvoditelja, ukoliko namjerava dio ugovora o javnoj nabavi dati u podugovor jednom ili više podizvoditelja. [↑](#footnote-ref-3)